EkBass/fiwiki-20250220-pages-articles huggingface dataset:
Reino Partanen

Aleksander Reinhold (Reino) Partanen (5. lokakuuta 1889 Helsinki – 12. maaliskuuta 1972 Helsinki)Kuolleita: taiteilija Reino Partanen, Helsingin Sanomat, 1972, No 83, sivu 11, julkaistu 25.3.1972 oli suomalainen taidemaalari.Suomalainen taide ulkomailla, Pohjolan Sanomat, 31.07.1923, nro 167, s. 3, Kansalliskirjaston digitaaliset aineistotBukowskis : Reino Partanen Kuvataiteilijamatrikkeli Oppikouluopintonsa päätettyään Partanen kävi Pietarissa keisarillisen taideakatemian, jossa ja myöhemmin Suomessa hän sai vaikutteita muun muassa Ilja Repiniltä. Partanen opiskeli Taideteollisessa keskuskoulussa 1905, 1906 ja 1907, Suomen Taideyhdistyksen piirustuskoulussa 1908–1911 sekä ulkomailla Pariisissa ja Antverpenissä. Hänen taiteilijan debyyttinsä oli Helsingissä 1911 ja hän osallistui Suomen Taiteilijain näyttelyihin vuosina 1911, 1912, 1913, 1914 ja 1921. Keväällä 1923 hän piti pienehkön näyttelyn Rotterdamissa Hollannissa ja sai kiittäviä arvosteluja maalauksistaan paikallisissa lehdissä. Partanen piti ulkomailla näyttelyitä myös Kööpenhaminassa 1919 sekä Saksassa Berliinissä, Düsseldorfissa ja Hampurissa 1935.Reino Partanen Rotterdamissa, Suomen Kuvalehti, 07.07.1923, nro 27, s. 11, Kansalliskirjaston digitaaliset aineistot Viipurissa ollessaan hän maalasi muotokuvia ja kaupunkinäkymiä, hänen teoksiinsa kuuluu muun muassa useita maalauksia Pyöreästä tornista. Partasen teoksia on Ateneumin taidemuseossa, Hämeenlinnan ja Tampereen taidemuseoissa sekä Kordelinin kokoelmissa. Partanen avioitui vuonna 1913 kirjailija Dagmar Helena Åkerlundin (1892–1965)Partanen, Helena, Suomen kirjailijat 1809-1916, sivu 573, toimittanut Maija Hirvonen, Suomalaisen Kirjallisuuden Seuran Toimituksia 570, Helsinki 1993 kanssa Helsingissä.Vihittyjä: Taiteil. Aleksander Reinhold Partanen ja Dagmar Helena Åkerlund, Helsingin Sanomat, 1913, No 131, sivu 13, julkaistu 8.6.1913 1930-luvulla perhettä kohdanneiden vaikeuksien (muun muassa tulipalo Partasen tilalla Käpylässä) seurauksena Partaset joutuivat myymään omaisuuttaan pakkohuutokaupalla.Kuulutus, Uusi Suomi, 1936, No 46, sivu 8, julkaistu 17.2.1936 Sotien jälkeen Partanen asui Helsingin Puistolassa. Partaset on haudattu Malmin hautausmaalle. == Maalauksia == * Jokapäiväinen leipämme * Katukuva Viipurista * Lappalainen * Helena * Kuhilaat. 1919 Nettigalleria * Viipuri. 1920 Hagelstam * Asetelma. 1924 * Näkymä Porista. 1933 == Lähteet == Luokka:Suomalaiset taidemaalarit Luokka:Vuonna 1889 syntyneet Luokka:Vuonna 1972 kuolleet
Dan Jørgensen

Dan Jannik Jørgensen (s. 12. kesäkuuta 1975 Odense) on tanskalainen sosiaalidemokraattisen puolueen poliitikko, joka toimi Tanskan kehitysyhteistyön sekä kansainvälisen ilmastopolitiikan ministerinä joulukuusta 2022 elokuuhun 2024. Aiemmin hän on toiminut Tanskan ilmasto-, energia- ja infrastruktuuriministerinä sekä elintarvike-, maatalous- ja kalastusministerinä. Vuosina 2004–2013 hän oli meppi. Jørgensen on istunut kansankäräjillä vuodesta 2015. Joulukuusta 2024 alkaen Jørgensen on EU- komissaari Von der Leyenin II komissiossa toimialanaan energia- ja asumisasiat. ==Lähteet== ==Aiheesta muualla== * Dan Jørgensen Tanskan kansankäräjien verkkosivuilla * Luokka:Tanskan ministerit Luokka:Tanskalaiset europarlamentaarikot Luokka:Tanskan kalastusministerit Luokka:Vuonna 1975 syntyneet Luokka:Elävät henkilöt Luokka:Tanskalaiset EU-komissaarit
Rhyzobius

Rhyzobius on kovakuoriaisten (Coleoptera) lahkoon kuuluva leppäkerttusuku. Sukuun kuuluu maailmanlaajuisesti yli kaksikymmentä lajia.Global Biodiversity Information Facility (GBIF): Rhyzobius Lajimäärä vaihtelee eri lähteissä. Suomessa ei ole tavattu Rhyzobius-suvun lajeja.Laji.fi: Rhyzobius == Sukuun kuuluvia lajeja == * Neulaspirkko (Rhyzobius chrysomeloides) * Rhyzobius forestieri * Hiekkapirkko (Rhyzobius litura) * Rhyzobius lophanthae * Rhyzobius ventralis == Lähteet == == Aiheesta muualla == * iNaturalist: Suku Rhyzobius * University of Michigan, Animal Diversity Web (ADW): Rhyzobius * UniProt: Taxonomy – Rhyzobius * Iowa State University, Bug Guide: Genus Rhyzobius Luokka:Leppäkertut
Kalle Räike

Kalle Räike (7. kesäkuuta 1920 Reposaari – 20. marraskuuta 1993 Helsinki) oli suomalainen arkkitehti. Räike suunnitteli Helsingin jäähallin sekä useita koulurakennuksia ja asuintaloja usein yhdessä arkkitehti Jaakko Kontion kanssa. Räike suunnitteli myös Helsingin jäähallin edessä olevan teräsbetonisen Kohokuva-reliefin.Arkkitehti Kalle Räike Helsingin jäähallin toimivan harmonian luoja, Helsingin Sanomat Kuolleita 2.12.1993 (Tilaajille)Kohokuva, HAM Helsingin taidemuseo Kalle Räikkeen veli oli kuvanveistäjä, professori Kauko Räike. == Rakennuksia == * Kuvanveistäjä Kauko Räikkeen ateljeetalo, Kankaanpää 1952 Satakunnan kultturiympäristöt eilen, tänään, huomenna, toim. Niina Uusi-Seppä. Satakunnan Museon julkaisuja 19/2012, sivu 236 * Helsingin jäähalli. 1966, yhdessä Jaakko Kontion kanssa * Lappeenrannan teknillisen korkeakoulun ensimmäinen ja toinen rakennusvaihe. 1975 ja 1979, yhdessä Jaakko Kontion kanssa. * Kalle Räikkeen perheen asuintalo, Helsinki 1969 Helsinkiläisperheen betonitalo on kuin veistos, Gloria 29.1.2019 == Lähteet == == Aiheesta muualla == * Arkkitehti Kalle Räike vuonna 1962, Museovirasto, Historian kuvakokoelma, Studio Kuvasiskojen kokoelma (Finna) Luokka:Suomalaiset arkkitehdit Luokka:Vuonna 1920 syntyneet Luokka:Vuonna 1993 kuolleet
Taisto Kaasinen

Taisto Kaasinen (1918–1980) oli suomalainen keramiikkataiteilija ja suunnittelija. Hän suunnitteli keramiikkareliefejä Ruotsin laivoille ja jäänmurtajille, eläinaiheisia keramiikkaveistoksia sekä abstrakteja teoksia.Arabia Hevonen käsinmaalattu, Taisto Kaasinen, EkoAarreKauppa Taisto Kaasinen työskenteli suunnittelijana Arabian posliinitehtaalla Helsingissä vuosina 1947–1952. Hän muutti Ruotsiin vuonna 1953 ja oli suunnittelijana ruotsalaisella Upsala Ekebyn tehtaalla ja työskenteli suunnittelijana myös Rörstrandilla. Vuonna 1962 Kaasinen palasi Suomeen ja Arabialle ja hän työskenteli Arabian taideosastolla vuosina 1963–1974. == Teoksia == * Arabian tehtaalle suunniteltu eläinfiguurisarja * Ihmisiä, keraaminen reliefi. Hermannin seurakuntatalo, Helsinki 1967 Ihmisiä, HAM Hlesingin taidemuseo == Lähteet == Luokka:Suomalaiset keramiikkataiteilijat Luokka:Vuonna 1918 syntyneet Luokka:Vuonna 1980 kuolleet
Juno-ranta

Juno-ranta eli Juno Beach oli yksi viidestä liittoutuneiden maihinnousurannasta Natsi-Saksan miehittämään Ranskaan suuntautuneessa Operaatio Neptunuksessa. Maihinnoususta vastuu oli Kanadan maavoimilla. Kanadan kuninkaallinen laivasto ja Yhdistyneen kuningaskunnan merivoimat toimivat kuljetus-, miinanraivaus- ja tulitukitehtävissä. Rantaa puolusti Saksan 716. jalkaväkidivisioonan kaksi pataljoonaa ja Caenin lähellä reservissä ollut 21. panssaridivisioona. Force J:n lähestyessä rannikkoa HMS Belfast ja HMS Diadem aloittivat tulituksen klo 5:52 tuhoten vihollisen patterin Beny-sur-Merissä.Saunders, s. 56 == Lähteet == Luokka:Toisen maailmansodan länsirintaman taistelut Luokka:Kanadan taistelut Luokka:Yhdistyneen kuningaskunnan taistelut Luokka:Ranskan sotahistoria Luokka:Normandia
Slipping Through My Fingers

Slipping Through My Fingers on ruotsalaisen Abba-yhtyeen musiikkikappale vuodelta 1981. Kappaleen sävelsivät ja sanoittivat Benny Andersson ja Björn Ulvaeus. Se julkaistiin The Visitors -studioalbumilla 30. marraskuuta 1981 sekä singlenä Japanissa kesäkuussa 1981. Singlen b-puolella on musiikkiraidan sijaan kuva Abban jäsenistä. ”Slipping Through My Fingers” kertoo lapsen nopeasta varttumisesta hänen vanhempiensa näkökulmasta. Sanoituksen inspiroi Björn Ulvaeuksen ja Agnetha Fältskogin seitsenvuotias tytär Linda. Päälaulaja on Agnetha Fältskog. Abba levytti kappaleesta espanjankielisen version ”Se me está escapando”. ”Slipping Through My Fingers” valittiin mukaan Mamma Mia! -musikaalielokuvaan, jossa sen esittää Meryl Streep. ”Slipping Through My Fingers” -kappaleen saksankielisen version ”Durch meine Finger rinnt die Zeit” ovat levyttäneet muun muassa Claudia Jung vuonna 2014 ja Jan Ammann 2016. == Lähteet == Luokka:Vuoden 1981 kappaleet Luokka:Abban kappaleet
Kiinan tasavallan ilmavoimat

Kiinan tasavallan ilmavoimat () on Kiinan tasavallan asevoimien ilmapuolustuksesta vastaava puolustushaara. Ilmavoimilla on muun muassa F-16-, F-CK-1-, F-5- ja Mirage 2000 -hävittäjiä sekä C-130-kuljetuskoneita. == Lähteet == == Aiheesta muualla == * Virallinen sivusto Ilmavoimat Luokka:Ilmavoimat
Under Attack

Under Attack on ruotsalaisen Abba-yhtyeen singlenä julkaistu musiikkikappale vuodelta 1982. Kappaleen sävelsivät ja sanoittivat Benny Andersson ja Björn Ulvaeus. Se julkaistiin The Singles: The First Ten Years -kokoelma-albumilla 8. marraskuuta 1982. Joulukuussa 1982 julkaistun singlen b-puolena on ”You Owe Me One”. ”Under Attack” ja ”The Day Before You Came” olivat kokoelman The Singles: The First Ten Years ainoat uudet sävellykset. Myöhemmin ne ovat olleet mukana The Visitors -studioalbumin remasteroiduilla julkaisuilla, kuten niiden b-puoletkin. ”Under Attackin” päälaulaja on Agnetha Fältskog. "Under Attack" kertoo ahdistavasta seuraajasta, ”stalkkerista”. Vainon kohteena on laulun kertoja. Single ei menestynyt myyntilistoilla. "Under Attack" oli Abban viimeinen uutta tuotantoa edustava singlejulkaisu ennen vuoden 2021 singleä ”I Still Have Faith in You”. Vuonna 1983 singlenä julkaistu ”Thank You for the Music” oli julkaistu alun perin jo studioalbumilla The Album (1977). == Lähteet == Luokka:Abban kappaleet Luokka:Vuoden 1982 kappaleet
Pohjois-Korean jääkiekkoliitto

Pohjois-Korean jääkiekkoliitto (KIHA) on Pohjois-Korean jääkiekon hallintoelin, joka perustettiin vuonna 1955. Liitto on ollut Kansainvälisen Jääkiekkoliitto IIHF:n jäsen vuodesta 1963. Vuonna 2021 Pohjois-Korean jääkiekkoliiton puheenjohtajana toimii Kim Kyong Jun. Rekisteröityjä pelaajia on vuonna 2021 2 400, joista aikuisia miespelaajia on 200, naispelaajia 1 000 ja junioripelaajia 1 200. Jääkiekon maailmanrankingissa Pohjois-Korean miesten jääkiekkomaajoukkue on vuonna 2021 sijalla 41. ja naisten maajoukkue sijalla 27. == Katso myös == * Pohjois-Korean jääkiekkomaajoukkue * Pohjois-Korean naisten jääkiekkomaajoukkue == Lähteet == Luokka:Jääkiekkoliitot Luokka:Pohjois-Korean jääkiekko
Juha Koiranen

Juha Koiranen (s. 1968) on suomalainen elokuvaohjaaja ja -käsikirjoittaja. Hänet tunnetaan elokuvasta Rock’n Roll Never Dies (2006), josta hän oli parhaan käsikirjoituksen Jussi-palkintoehdokkaana 2007 ja sai Humanismin käsi -palkinnon Viitasaaren elokuvaviikolla 2007. Koirasen ensimmäinen pitkän elokuvan ohjaus oli Herman Melvillen tarinan Bartleby suomalaiselle konepajalle sijoittuva muunnelma, televisioelokuva Partanen (2003). Koiranen käsikirjoitti yhdessä Matti Kinnusen kanssa Kinnusen ohjaaman draamakomedian Pieniä suuria valheita (2018).Pieniä suuria valheita, Yle Areena. Viitattu 14.11.2021. ==Lähteet== Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Vuonna 1968 syntyneet Luokka:Elävät henkilöt
Robert Lee Bullard

Robert Lee Bullard (synt. William Robert Bullard, 15. tammikuuta 1861 - 11\. syyskuuta 1947) oli yhdysvaltalainen sotilas ja kenraali. Hän komensi ensimmäisessä maailmansodassa 3. armeijakuntaa ja 2. armeijaa. Bullardin vanhemmat olivat plantaasinomistaja Daniel Bullard ja metodistipapin tytär Susan Mizell Bullard. Hänellä oli kymmenen vanhempaa ja yksi nuorempi sisarus. Hänet tunnettiin nimellä William Robert Bullard vuoteen 1866 asti, jolloin hän pyysi vanhempiaan muuttamaan hänen nimensä Robert Lee Bullardiksi Konfederaation sotasankari Robert E. Leen mukaan, mikä toteutui. Kesäkuussa 1881 Bullard osallistui Yhdysvaltain maavoimien upseerikoulun West Pointin pääsykokeeseen ja tuli valituksi. Hänen koulumenestyksensä upseerikoulussa oli keskivertoluokkaa, ja hän valmistui sieltä vuoden 1885 vuosikurssin mukana. Bullardin ensimmäiseksi asemapaikaksi tuli Fort Unionin linnoitus New Mexicon territoriossa. Vuonna 1886 hän osallistui Geronimon johtaman apassi-intiaanien kapinan tukahduttamiseen Meksikossa rajan toisella puolella. Hänet ylennettiin yliluutnantiksi vuonna 1892. == Perhe == Bullard avioitui Rose Brabsonin kanssa keväällä 1888. Brabson kärsi koko elämänsä ajan huonosta terveydentilasta ja pitkistä Bullardista erossa viettämistään ajoista. Hän oli katolinen, ja myös Bullard kääntyi katoliseksi vuonna 1901. Bullard ja Brabson saivat neljä lasta, joista kolme oli poikia. Pojista yksi opiskeli myöhemmin isänsä tavoin West Pointissa. == Lähteet == == Aiheesta muualla == * Luokka:Yhdysvaltalaiset ensimmäisen maailmansodan sotilaat Luokka:Yhdysvaltalaiset kenraalit Luokka:Vuonna 1861 syntyneet Luokka:Vuonna 1947 kuolleet
Itävallan ilmavoimat

Itävallan ilmavoimat () on Itävallan asevoimien ilmapuolustuksesta vastaava puolustushaara. Ilmavoimilla on muun muassa Eurofighter Typhoon -hävittäjiä, C-130- ja Pilatus PC-6 Porter -kuljetuskoneita sekä erilaisia helikoptereita. == Lähteet == == Aiheesta muualla == *
Bikku Bitti

Bikku Bitti on vuori Libyassa. Sen huippu (2 267 m) on maan korkein kohta. Vuori sijaitsee Tšadin vastaisella rajallaBīkkū Bīttī Britannica maan kaakkoisosassa ja on osa Tibestivuoristoa.Map of Libya NationsOnline Vuorikiipeilijä Eamon Ginge Fullen nousi Bikku Bittin huipulle 25. joulukuuta 2005 ja teki tämän myötä Guinnessin ennätystenkirjan ennätyksen nopeimmassa ajassa – viidessä vuodessa – kaikkien Afrikan maiden korkeimmat kohdat saavuttaneena henkilönä.Fastest time to climb the highest peaks in all African countries Guinness World Records == Lähteet == Luokka:Libyan vuoret
Fernanda Nylund

Fernanda Nylund (10. joulukuuta 1878 KööpenhaminaKuvataiteilijamatrikkelissa syntymävuosi on 1873. – 1. tammikuuta 1968) oli tanskalais-suomalainen taidemaalari. Hän maalasi asetelmia, muotokuvia ja maisemia.Kuvataiteilijamatrikkeli Fernanda Nylundin vanhemmat olivat kauppavaltuutettu Eduard Jacobsen ja Caroline Adler. Nylund oli taiteilijana itseoppinut ja hän teki useita opintomatkoja Euroopassa. Nylund työskenteli taiteilijana Tanskassa, Suomessa ja jonkin aikaa myös Ruotsissa. 1800-luvun lopulla hänellä oli merkittävä asema Kööpenhaminan kultturielämässä. Hän kirjoitti runoja ja näytelmiä, lauloi ja soitti pianoa. Nylund osallistui myös Det glada ljudet-pyöräilykerhon kokouksiin ja hän tapasi siellä kuvanveistäjä Jens Ferdinand Willumsenin, joka käytti 1897 häntä mallina veistokselleen Buksepigen. Nylund tapasi Pariisissa 1902 tulevan miehensä suomalaisen kuvanveistäjä Felix Nylundin ja naimisiin mentyään he asettuivat asumaan Pariisiin. He muuttivat 1910 Suomeen ja täällä Nylund vietti perhe-elämää aina vuoteen 1929 jolloin hänen avioliittonsa purkautui. Nylund alkoi ajankulukseen maalata, piti taiteilijan debyyttinsä 1933 ja Suomessa asuessaan hän kirjoitti artikkeleita suomalaisesta taiteesta ja kulttuurista tanskalaisiin lehtiin. Nylund palasi Tanskaan 1948. Hän piti näyttelyitä Kööpenhaminassa Nikolaj- galleriassa 1948 ja Studio Schraderissa 1956. Suomessa Nylund osallistui Suomen Taiteilijain näyttelyihin 1930- ja 1940-luvuilla. Hänellä oli tänä aikana ulkomailla näyttelyitä Moskovassa 1934, Riiassa 1935, Oslossa 1936 ja Göteborgissa 1939. == Lähteet == Luokka:Tanskalaiset taidemaalarit Luokka:Suomalaiset taidemaalarit Luokka:Vuonna 1878 syntyneet Luokka:Vuonna 1968 kuolleet
Dun-les-Places

Dun-les-Places on kunta Ranskassa Nièvren departementissa Burgundi-Franche- Comtén alueella. Se sijaitsee noin 35 kilometriä Château-Chinon (Ville)’n kaupungista pohjoiseen. Sainte-Amélien kirkko rakennettiin vuosina 1844–1851. Kirkko rakennettiin graniitista ja se on tyyliltään uusromaaninen. Kirkon torni on 37 metriä korkea. Dun-les-Places oli toisen maailmansodan aikana vahvaa Ranskan vastarintaliikkeen toiminta-aluetta. Saksalaiset joukot miehittivät kylän 26. kesäkuuta 1944, ja ampuivat 27 miestä sekä sytyttivät kylän tuleen. Kunta on osa Morvanin luonnonpuistoa (Parc naturel régional du Morvan). Tiedosto:Dun-les-Places,_l'église.JPG|Sainte-Amélien kirkko Tiedosto:Dun-les-Places_-_Mémorial.jpg|26. kesäkuuta 1944 uhrien muistomerkki ==Lähteet== ==Aiheesta muualla== Luokka:Nièvren kunnat
Shiyani Ngcobo

Shiyani Ngcobo (1953 Umzinto – 18. helmikuuta 2011 Durban) oli eteläafrikkalainen laulaja ja kitaristi. Hän ansioitui maskandi-genressä ja sai lukuisia siitä myönnettäviä palkintoja.Master Maskanda Musician from KwaZulu-Natal Shiyani Ngcobo Dies World Music Central Brittiläisen Ben Mandelsonin tuottama Introducing Shiyani Ngcobo (2004) jäi ainoaksi Ngcobolta julkaistuksi albumiksi. Se ilmestyi osana World Music Networkin Introducing- sarjaa. Levytys lisäsi suuresti Ngcobon näkyvyyttä Etelä-Afrikan ulkopuolella, ja vuonna 2007 hän pääsi esiintymään Carnegie Halliin. Hän esiintyi myös Isossa-Britanniassa, muualla Euroopassa ja Kuuballa. Ngcobo erosi monista muista maskandimuusikoista pidättäytymällä sähköisten rumpusettien ja syntetisaattorien käytöstä, jonka koki zuluperinteisiin kytkeytyvän genren estetiikalle vieraaksi. Ngcobo opetti kitaransoittoa KwaZulu-Natalin yliopiston musiikkikoulussa ja sen UKUSA-ohjelmassa. == Lähteet == Luokka:Eteläafrikkalaiset laulajat Luokka:Eteläafrikkalaiset kitaristit Luokka:Vuonna 1953 syntyneet Luokka:Vuonna 2011 kuolleet
Fort Donelsonin taistelu

Fort Donelsonin taistelu on 11.–16. helmikuuta 1862 käyty Yhdysvaltain sisällissodan taistelu. Taistelussa Pohjoisvaltioiden Ulysses S. Grantin ja Andrew H. Footen joukot hyökkäsivät Konfederaation hallitsemaa Fort Donelson -linnoitusta vastaan Cumberlandjoen varrella Tennesseessä. Taistelu päättyi Unionin voittoon. Fort Donelsonin taistelu oli jatkumoa aikaisemmin helmikuussa käydylle Fort Henryn taistelulle. Fort Donelsonin taistelun myötä Unionin joukot saivat hallintaansa huomattavia vesireittejä, joita Unionin joukot pystyivät myöhemmin hyödyntämään joukkojen ja tarvikkeiden liikuttamisessa.https://web.archive.org/web/20050406061811/http://www.cr.nps.gov/hps/abpp/battles/tn001.htm Unionin joukkoja komentanut Grant ylennettiin Fort Donelsonin taistelun jälkeen kenraalimajuriksi. Unioni menetti taistelussa kaatuneina 507, haavoittuneina 1 976 ja kadonneina tai vangittuina 208 sotilasta. Konfederaatiolla vastaavat tappiot olivat 327 kuollutta, 1 127 haavoittunutta ja 12 392 kadonnutta tai vangittua. == Lähteet == Luokka:Yhdysvaltain sisällissodan taistelut Luokka:Vuoden 1862 sotahistoria
Cold Harborin taistelu

Cold Harborin taistelu () oli 31. toukokuuta – 12. kesäkuuta 1864 käyty Yhdysvaltain sisällissodan taistelu. Taistelu käytiin Unionin Ulysses S. Grantin ja Konfederaation Robert E. Leen komentamien joukkojen välillä Mechanicsvillessa Virginiassa. Cold Harborin taistelu sai alkunsa, kun Konfederaation pääkaupunkiin Richmondiin pyrkineet Grantin joukot päättivät hyökätä Leen joukkojen vastaan noin kymmenen mailin päässä Richmondista. Lukuisista hyökkäyksistä huolimatta Grantin joukot eivät onnistuneet lyömään Leen joukkoja, vaan 12. kesäkuuta Grant vetäytyi taistelusta. Unionin joukot menettivät taistelussa 1 844 sotilasta kaatuneina, 9 077 haavoittuneina ja 1 816 kadonneina tai vangittuina. Konfederaatiolla vastaavat tappiot olivat 83 kuollutta, 3 380 haavoittunutta ja 1 132 kadonnutta tai vangittua. == Lähteet == Luokka:Yhdysvaltain sisällissodan taistelut Luokka:Vuoden 1864 sotahistoria
Sandö (Nauvo)

Sandö on saari ja kylä Paraisilla. Saari sijaitsee Nauvossa, Lillandetin itäpuolella. Sandön pinta-ala on 383 hehtaaria ja sillä asuu vakituisesti kuusi ihmistä. Sandö muodostuu pitkästä hiekkaharjusta. Saaren asutus sijoittuu eteläosaan, mutta kesäasutusta on saaren joka laidalla. Saaren pohjoisosassa on pronssikautinen hautaröykkiö. Sandöltä on siltayhteys viereiseen Ön saareen, josta kulkee Öjenin lossi Lillandetille. Sandö lähisaarineen muodostaa Sandön kylän. Kylän saarista Sandö ja Ön ovat asutut. ==Lähteet== Luokka:Paraisten saaret Luokka:Nauvon kylät
Suomen romanialaiset

Suomen romanialaiset ovat Romaniasta Suomeen muuttaneita henkilöitä. Heitä oli vuonna 2020 noin 5 200. Ei ole tietoa, kuinka moni on etnisesti romanialainen, sillä Suomessa ei tilastoida erikseen etnisiä ryhmiä. Romaniassa noin 88,9 prosenttia väestöstä on etnisesti romanialaisia, 6,1 prosenttia unkarilaisia ja 3,0 prosenttia romaneja. Muita pienempiä etnisiä ryhmiä, joita on kutakin vain alle 0,2 prosenttia väestöstä, ovat ukrainalaiset, saksalaiset sekä turkkilaiset. ==Historia== Romanian vallankumouksen takia osan romanialaisista oli jätettävä kotinsa ja täten joitakin romanialaisia muutti Suomeen vuonna 1989. ==Uskonnon merkitys== Ei ole tietoa, kuinka tärkeässä roolissa suomenromanialaiset pitävät uskontoaan, mutta yhden gallupin mukaan, kun Romaniassa asuvilta kansalaisilta kysyttiin: ”Onko uskonto tärkeä osa jokapäiväistä elämääsi?”, 84 prosenttia vastasi myönteisesti. Vastaavanlaisen gallupin mukaan Suomessa myönteisesti vastanneita oli vain 28 prosenttia. ==Katutoiminta== Etnisesti romanitaustaiset, jotka ovat tulleet Romaniasta, olivat vuosina 2008-2010 tärkeässä roolissa kaduilla tapahtuneista kaupustelusta, soittamisesta sekä kerjäämisestä. ==Turvapaikanhaku== Eniten turvapaikanhakijoita Romaniasta on ollut vuonna 2002, jolloin Suomeen haki 596 henkilöä. ==Rikollisuus== Rikosepäilyt ovat kasvaneet voimakkaasti vuodesta 2007 eteenpäin. ==Tunnettuja suomenromanialaisia== * Marius-Daniel "Dives" Balea - Internet-kuuluisuus ==Väestönkasvu== Suomen romanialaisten väestönkasvu viiden vuoden välein vuodesta 1990 eteenpäin: 1990 1995 2000 2005 2010 2015 2020 153 452 760 1 046 1 880 3 289 5 218 ==Lähteet== Luokka:Suomen etniset ryhmät
Berbérati

Berbérati on kaupunki Keski-Afrikan tasavallassa. Se sijaitsee maan lounaisosassa noin 120 kilometrin päässä Kamerunin rajasta.Berbérati, Central African Republic: “I had never seen anything like it before” Médecins sans frontières Berbérati on Mambéré-Kadéïn prefektuurin pääkaupunki. Vuonna 2003 kaupungin väkiluku oli 76 918 ja sitä ympäröivän subprefektuurin kokonaisasukasluku 140 651\. Tämä teki siitä tuolloin Keski-Afrikan tasavallan kolmanneksi suurimman kaupungin.Historical Dictionary of the Central African Republic Richard Bradshaw, Juan Fandos-Rius Kaupunkia palvelee Berbératin lentoasema.Berbérati Airport METAR & TAF == Lähteet == Luokka:Keski-Afrikan tasavallan kaupungit
Sferokobaltiitti

Sferokobaltiitti on kobolttikarbonaattimineraali, jonka kemiallinen kaava on CoCO3. Puhtaassa muodossaan se on tyypillisesti ruusunpunainen, mutta epäpuhtaiden näytteiden väri voi vaihdella vaaleanpunaisesta sametinmustaan. Se kuuluu trigoniseen kidejärjestelmään. == Löytyminen ja esiintyminen == Sferokobaltiitti kuvattiin ensimmäisen kerran vuonna 1877 koboltti- ja nikkelisuonissa Danielin kaivoksessa Schneebergin alueella Erzgebirgen vuoristossa, Saksin vapaavaltiossa Saksassa. Nimi tulee kreikan sanasta pallo (, sphaîra) ja koboltti, jotka viittaavat sen tyypilliseen asuun ja kemialliseen koostumukseen. Sferokobaltiittia esiintyy harvinaisena aksessorisena mineraalina hydrotermisissä kobolttipitoisissa mineraaliesiintymissä roseliitin, erytriinin, annabergiitiin sekä kobolttipitoisen kalsiitin ja dolomiitin seurassa. == Lähteet == Luokka:Karbonaattimineraalit
HMS Assistance

HMS Assistance on ollut kymmenen Britannian kuninkaallisen laivaston aluksen nimenä. Nämä olivat: * HMS Assistance (1650), 50-tykkinen linjalaiva * HMS Assistance (1747), 50-tykkinen linjalaiva * HMS Assistance (1771), kuljetusalus * HMS Assistance (1781), 50-tykkinen linjalaiva * HMS Assistance (1805), vankilaiva * HMS Assistance (1850), tutkimusalus * HMS Assistance (1855), varastolaiva * HMS Assistance (1874), varastolaiva * HMS Assistance (1900), korjausalus * HMS Assistance (1944), korjausalus.
Francis Brett Young

Francis Brett Young (29. kesäkuuta 1884 Halesowen, Worcestershire, Britannia – 28. maaliskuuta 1954 Kapkaupunki, Etelä-AfrikkaYoung, Francis Brett, Kirjasampo, viitattu 15.11.2021) oli brittiläinen kirjailija. Hän opiskeli lääkäriksi Birminghamin yliopistossa. Lääkärinura kuitenkin katkesi, kun hän sairastui malariaan. Young oli taitava tarinankertoja. Hän kirjoitti lääkärimaailmaan sijoittuvia tunteellisia tarinoita, joiden tapahtumaympäristö oli usein hänen lapsuutensa kotiseutu. 1913 ilmestyneen esikoisromaaninsa Undergrowth hän kirjoitti nuoremman veljensä Ericin kanssa.Published Works: Novels Francis Brett Young Society, viitattu 15.11.2021 ==Suomennetut teokset== * Talo veden alla (The House under the Water), suom. Väinö Meltti. Porvoo: WSOY 1945 * He etsivät isänmaata (They Seek a Country), suom. Kristiina Kivivuori. Porvoo: WSOY 1950 ==Lähteet== Luokka:Brittiläiset kirjailijat Luokka:Vuonna 1884 syntyneet Luokka:Vuonna 1954 kuolleet
John Playfair

John Playfair (10. maaliskuuta 1748 Benvie, Forfarshire, Skotlanti – 20. heinäkuuta 1819 Edinburgh, Skotlanti) oli skotlantilainen matemaatikko ja fyysikko. ==Ura== Playfair oli ensin pappi, sitten matematiikan (1785) ja fysiikan (1805) professori Edinburghin yliopistossa. Matematiikan alalla John Playfair tunnetaan parhaiten työstään geometrian alalla. Hän kirjoitti Eukleideen teosten kommentoidun painoksen, joka oli aikanaan hyvin suosittu. Geotieteissä Playfair tunnetaan parhaiten siitä, että hän tuki James Huttonia. Playfair oli Huttonin mukana monilla retkillä, esimerkiksi Pohjanmeren rannikolla. Matkalla Alpeille hän todennäköisesti tutki siellä olevia lohkareita. Hän löysi niitä myös Skotlannista ja päätteli vuonna 1802, että jäätiköt olivat kuljettaneet ne nykyisille paikoilleen. Tunnetuin hänen teoksistaan on Illustrations of the Huttonian Theory of the Earth (1802), jossa käsitellään James Huttonin teoriaa maapallon muodostumisesta. Playfair julkaisi Huttonin teoksen kolmannen painoksen ja muita kirjoituksia Huttonin kuoleman jälkeen. Hän täydensi Huttonin oppikirjaa tiivistelmällä ja omilla kuvituksillaan, jotta vaikea tyyli olisi helpommin luettavissa. Hänen muita kirjoituksiaan ovat muun muassa Dissertation on the Progress of Mathematical and Physical Science Since the Revival of Learning in Europe ja Elements of Geometry (1795). Hänen teoksensa julkaistiin vuonna 1822 neljään niteeseen koottuna. Vuonna 1807 hänet hyväksyttiin Royal Societyn jäseneksi ja vuonna 1783 Edinburghin kuninkaallisen seuran jäseneksi. Hänen veljensä oli insinööri ja taloustieteilijä William Playfair. ==Lähteet== ==Aiheesta muualla== Luokka:Skotlantilaiset matemaatikot Luokka:Skotlantilaiset papit Luokka:Skotlantilaiset fyysikot Luokka:Brittiläiset geologit Luokka:Brittiläiset professorit Luokka:Edinburghin yliopiston professorit Luokka:Royal Societyn jäsenet Luokka:Vuonna 1748 syntyneet Luokka:Vuonna 1819 kuolleet
Bioenergia (yhdistys)

Bioenergia ry on bioenergia-alan edunvalvoja. Yhdistys perustettiin 2011 ja siihen kuuluu yli 300 jäsenorganisaatiota ja henkilöjäsentä. Bioenergia ry on useiden alan kansainvälisten verkostojen jäsen. Sillä on neljä säännöllisesti kokoontuvaa valiokuntaa, joiden aiheina ovat puuenergia, biopolttonesteet, kaasumainen bioenergia ja biojalosteet, hiilensidonta ja CCUS sekä turve ja kasvualustat. valiokuntien johtajat kommentoivat usein alansa uutisia tiedotusvälineissä. Keväällä 2017 yhdistys toteutti mainostoimisto Hasan & Partnersin avulla laajan kampanjan, jossa puolustettiin kotimaista turvetuotantoa. Kampanjan räväkkä tyyli herätti huomiota, mutta siitä paljastui pian lukuisia vakavia asiavirheitä. == Lähteet == Luokka:Bioenergia
Kyhmylyhtykrotti

Kyhmylyhtykrotti (Melanocetus johnsonii) on lyhtykrotteihin kuuluva kalalaji. Lajia tavataan syvistä vesistä kaikista valtameristä. ==Koko ja ulkonäkö== Kyhmylyhtykrottinaaras voi kasvaa suurimmillaan 15-18 cm pitkäksi ja koiras on huomattavasti pienempi, suurimmillaan noin 3 cm. Lajin naaras on ruumiinrakenteeltaan pallomainen ja tukeva. Pää ja suu ovat suuret. Selkäevän ensimmäinen ruoto on pidentynyt ja sen päässä on valoelin. Valon tuottaa bioluminoiva Enterovibrio escacola-bakteeri. Kalalla ei ole vatsaeviä. Koiraalla on hyvin kehittyneet hajuelimet. Kyhmylyhtykrotti on väriltään tumman ruskea tai musta. ==Levinneisyys ja elintavat== Kyhmylyhtykrotti elää lauhkeissa ja lämpimissä vesissä niin Atlantin valtameressä, Intian valtameressä kuin Tyynessämeressäkin. Laji elää useimmiten 600-1 500 metrin syvyydessä ja syvimmillään sitä on tavattu 2 100 metrin syvyydessä. Kyhmylyhtykrotti on peto ja käyttää valoelintään saaliin houkutteluun. Lajin koiraat voivat kiinnittyä naaraan ruumiiseen, mutta eivät elä naaraan loisina. ==Lähteet== Luokka:Krottikalat
Inkeri Koskinen

Inkeri Koskinen on suomalainen tieteenfilosofi, joka toimii akatemiatutkijana Helsingin yliopistossa käytännöllisessä filosofiassa. Koskinen valmistui maisteriksi teoreettisesta filosofiasta Helsingin yliopistosta 2005 ja väitteli tohtoriksi 2015 väitöskirjalla Changing Research Communities: Essays on Objectivity and Relativism in Contemporary Cultural Research. Hän on keskittynyt tutkimuksessaan tieteen objektiivisuuteen, tieteellisen tiedon sosiaaliseen tietoteoriaan ja demokratisoitumiseen, tieteen sosiaaliseen ja kognitiiviseen monimuotoisuuteen, humanististen tieteiden tieteenfilosofiaan sekä demarkaatioon. Koskisen kirja Villi Suomen historia: Välimeren Väinämöisestä Äijäkupittaan pyramideihin sai Vuoden tiedekirja -palkinnon vuonna 2015. == Teokset == * Villi Suomen historia: Välimeren Väinämöisestä Äijäkupittaan pyramideihin. Tammi. 2015. ISBN 9789513185886. * ==Lähteet== ==Aiheesta muualla== * Koskinen Helsingin yliopiston tutkimusportaalissa Luokka:Suomalaiset filosofit Luokka:Elävät henkilöt Luokka:Syntymävuosi puuttuu
Bununin kieli

Bununin kieli on Taiwanissa puhuttava austronesialaisiin kieliin kuuluva kieli, jota puhuu samanniminen Taiwanin aboriginaalikansa. Vuonna 2002 kiellä oli 38 000 puhujaa. Kieltä kirjoitetaan latinalaisin aakkosin. Uusi testamentti on käännetty bununiksi vuonna 1964. Vuonna 2017 Taiwan tunnusti bununin ohella kaikki muutkin maan aboriginaalikielet kansallisiksi kieliksi. == Fonologia == === Konsonantit === Labiaali Dentaali Alveolaari Velaari Glottaali Klusiili b d k ʔ Frikatiivi v ð s h Nasaali m n ŋ Lateraali l Lähde: === Vokaalit === Etinen Keskinen Takainen Suppea i u Avoin a Lähde: == Lähteet == Luokka:Taiwanin kielet Luokka:Paiwanilaiset kielet
Vexin lauluja

Vexin lauluja on 24. syyskuuta 2021 julkaistu tribuuttialbumi Vexi Salmelle. Albumi sisältää Salmen ennestään julkaisemattomia tekstejä. == Kappaleet == # (Freeman) # (Paleface) # (Matti Johannes Koivu) # (Jyrki Linnankivi) # (AP Sarjanto) # (Jere Ijäs) # (Selkä Pulkkinen) # (Sani) # (Pekka Tiilikainen) # (Juha Itkonen) == Arvostelut == * Noise.fi: Vexin lauluja Viitattu 15.11.2021. * Soundi: Levyarvio: Sekalaista seurakuntaa Hämeenlinnasta – Moninaiset solistit tarttuivat Vexi Salmen teksteihin Viitattu 15.11.2021. == Lähteet == Luokka:Tribuuttialbumit Luokka:Vuoden 2021 albumit
Ananaskakku

Ananaskakku () on suosittu ja perinteinen taiwanilainen leivos, joka valmistetaan jauhoista, munista, voista ja ananashillosta. Toisinaan ananas voidaan korvata myös vahakurpitsalla, mutta tällaiset kakut eivät ole yhtä suosittuja. Taiwanissa vietetään elokuussa vuosittaista ananaskakkufestivaalia. Kakkuja ostavat niin paikalliset ja turistitkin. Turisteille kakkuja myydään nimenomaan paikallisena leivoksena. Hokkieniksi leivoksen keskeinen osa, eli ananas, on ông-lâi, joka on homonyymi ilmaukselle "menestys tulossa". Tästä syystä kakkuja syödään uutena vuotena hyvän onnen toivossa. == Lähteet == Luokka:Taiwanilainen keittiö Luokka:Leivokset
Glitter Force Doki Doki

Glitter Force Doki Doki (Japanissa Doki Doki! Pretty Cure, ) on japanilainen animesarja. Se julkaistiin vuonna 2013. Sarjasta on tehty myös elokuva, joka julkaistiin 26. lokakuuta 2013, ja peli, joka julkaisiin 1. elokuuta 2013. == Ääninäyttelijät == === Alkuperäiset === === Englanninkieliset === === Suomenkieliset === == Katso myös == * Glitter Force Luokka:TV Asahin televisio-ohjelmat Luokka:Lastenohjelmat Luokka:Animesarjat Luokka:Mangasarjat
Hasse Zetterström

Hasse Zetterström, nimimerkki Hasse Z. (1877 Tukholma, Ruotsi – 1946 Tukholma, Ruotsi) oli ruotsalainen kirjailija ja toimittaja. Hän oli edelläkävijä ruotsalaisessa pilalehdistössä. Hän kirjoitti vuodesta 1897 Figaro- ja Söndags Nisse -nimissä lehdissä ja perusti Grönköpings Veckobladin. Hän on kirjoittanut aiheesta teoksen En skämttidnings memoarer (1931). Hänen kirjoituksistaan on koottu Samlade historier, joka ilmestyi 1918–1922. Zetterströmin poika on Erik Zetterstöm, joka kirjoitti nimimerkillä Kar de Mumma. ==Suomennetut novellit== * Kaloja joita olen kohdannut, teoksessa Kalajuttuja, Helsinki: Tammi 1964 * Kello, teoksessa Hyvää yötä!: hetki lepoa kunnes nukutte, toim. V. Hämeen-Anttila, Hämeenlinna: Arvi A. Karisto 1934 * Veneen tiivistys, teoksessa Hyvää yötä. Toinen "Hyvää yötä!": hetki lepoa kunnes nukutte, toim. V. Hämeen-Anttila, Hämeenlinna: Arvi A. Karisto 1935 * Kohtalon tiet, teoksessa Hyvää yötä. Neljäs Hyvää yötä, toim. V. Hämeen- Anttila, Hämeenlinna: Arvi A. Karisto 1937 * Arkielämästä, teoksessa Hyvää yötä. Viides Hyvää yötä, toim. V. Hämeen-Anttila, Hämeenlinna: Arvi A. Karisto 1938 * Maalaria haastattelemassa, teoksessa Hyvää yötä Kuudes "Hyvää yötä!": hetki lepoa kunnes nukutte, toim. Väinö Hämeen-Anttila, Hämeenlinna: Arvi A. Karisto 1939 * Jakoavain, teoksessa 'Hyvää yötä. Seitsemäs "Hyvää yötä"!: hetki lepoa kunnes nukutte, toim. V. Hämeen-Anttila, Hämeenlinna: Arvi A. Karisto 1940 * Lähettipoikia, teoksessa Aikamme lukemisto 5, Helsinki: WSOY 1979 ISBN 951-0-07328-8 ==Lähteet== ==Aiheesta muualla== Luokka:Ruotsalaiset kirjailijat Luokka:Ruotsalaiset toimittajat Luokka:Vuonna 1877 syntyneet Luokka:Vuonna 1946 kuolleet
Pinja Vuorinen

Pinja Vuorinen (s. 28. joulukuuta 1996) on suomalainen poliitikko, joka on toiminut Vasemmistonuorten puheenjohtajana vuodesta 2022 alkaen. Hänet valittiin tehtävään marraskuussa 2021. Aikaisemmin Vuorinen on toiminut Etelä- Suomen vasemmistonuorten varapuheenjohtajana. ==Tausta== Vuorinen on kirjoittanut ylioppilaaksi Ressun lukiosta ja opiskelee poliittista taloutta Helsingin yliopistossa. Lisäksi hän on opiskellut taloustiedettä ja politiikan tutkimusta Glasgow’n yliopistossa. Vuorinen on suorittanut vapaaehtoisen asepalveluksen ja käynyt Reserviupseerikoulun. Sotilasarvoltaan hän on reservin vänrikki.https://www.hs.fi/mielipide/art-2000010217068.html Hän toimii myös Kansan Uutisten kolumnistina. ==Politiikka== Poliittisilta näkemyksiltään Vuorinen on kommunisti. Hän oli vasemmistoliiton ehdokas vuoden 2023 eduskuntavaaleissa Helsingin vaalipiirissä. Hän sai 1 075 ääntä ja jäi valitsematta. Europarlamenttivaaleissa 2024 Vuorinen oli vasemmistoliiton ehdokkaana, sai 1 855 ääntä koko maassa eikä tullut valituksi.https://vaalit.yle.fi/epv2024/tulospalvelu/fi/candidates/81/ == Lähteet == ==Aiheesta muualla== *https://www.pinjavuorinen.fi/ Luokka:Vasemmistonuorten puheenjohtajat Luokka:Suomalaiset kommunistit Luokka:Vuonna 1996 syntyneet Luokka:Elävät henkilöt
Mogens Jensen

Mogens Jensen (s. 31. lokakuuta 1963 Morsø) on tanskalainen sosiaalidemokraattinen poliitikko, joka on istunut suurkäräjillä vuodesta 2005. Hän toimi Tanskan kauppa- ja kehitysyhteistyöministerinä vuosina 2014–15 ja Tanskan elintarvike- ja kalastus-, tasa-arvo- ja pohjoismaisen yhteistyön ministerinä vuosina 2019–20. Hän erosi oma-aloitteisesti ministerintehtävästään syksyllä 2020, kun kävi ilmi, että hänen ministerinään tekemänsä päätös kaikkien Tanskassa tarhattujen minkkien lopettamisesta varotoimenpiteenä koronaviruksen mutaatioiden ehkäisemiseksi oli lainvastainen. ==Lähteet== ==Aiheesta muualla== * Mogens Jensen Tanskan kansankäräjien verkkosivuilla Luokka:Tanskan ministerit Luokka:Tanskan kalastusministerit Luokka:Vuonna 1963 syntyneet Luokka:Elävät henkilöt
Casilinum

Casilinum on muinainen kaupunki, joka sijaitsee Campanian alueella Italiassa. Antiikin aikaan sillä oli strategista merkitystä, koska se sijaitsi Via Appian ja Via Latinan risteyksessä. Nykyään samalla paikalla sijaitsee Capuan kaupunki. == Historia == Hannibal valtasi Casilinumin roomalaisilta 215 eaa. == Lähteet == Luokka:Antiikin Campanian kaupungit
Carthago Nova

Carthago Nova (lat., ”Uusi Karthago”) oli puunilaisten Iberian niemimaan Välimeren puoleiselle rannikolle perustama muinainen satamakaupunki. Sen alkuperäinen nimi Qart Hadasht tarkoittaa ”uutta kaupunkia”. ”Uudeksi Karthagoksi” nimi muutettiin toisen puunilaissodan aikana. Hasdrubal perusti Uuden Karthagon varuskuntakaupungin Hispanian puunilaisen provinssin hallintokeskukseksi vuonna 227 eaa. Se sijaitsi niemellä, jonka pohjoispuolella oli järvi ja eteläpuolella merenlahti. Linnoitettu Uusi Karthago oli puunilaisvallan vahva vertauskuva, jota ympäröi metriä pitkä muuri. Kaupungissa sijaitsivat puunilaishallinnon asiakirjat ja aarrekammiot sekä suuri ja hyvin varustettu satama. Hannibal aloitti Uudesta Karthagosta marssinsa Italiaan vuonna 218 eaa. Roomalaiset valtasivat Uuden Karthagon vuonna 209 eaa. komentaja Scipio Africanuksen johdolla Carthago Novan piirityksen jälkeen, jonka jälkeen siitä tuli roomalainen kaupunki. Roomalaisella kaudella Carthago Nova kuului ensin Hispania citeriorin provinssiin ja sitten Hispania Tarraconensiksen provinssiin. Nykyään Uuden Karthagon paikalla sijaitsee espanjalainen Cartagenan kaupunki. == Lähteet == == Aiheesta muualla == Luokka:Hispania Tarraconensiksen provinssin kaupungit Luokka:Karthago
Mandalika International Circuit

Mandalika International Circuit on moottoriurheilurata Keski-Lombokin hallintoalueella, Läntisellä Nusa Tenggaralla, Indonesiassa. Radan rakentaminen alkoi vuonna 2015 ja se valmistui vuonna 2021. Siellä kilpailtiin marraskuussa 2021 Superbiken maailmanmestaruussarjan päätösosakilpailu, ja maaliskuussa 2022 radalla ajetaan MotoGP-sarjan kilpailu. == Lähteet == Luokka:Indonesian moottoriradat
Dun-sur-Grandry

Dun-sur-Grandry on kunta Ranskassa Nièvren departementissa Burgundi-Franche- Comtén alueella. Se sijaitsee noin 14 kilometriä Château-Chinon (Ville)’n kaupungista länteen. Aivan keskustan liepeillä oleva Saint-Jean-Baptisten kirkko on rakennettu 1100-luvulla, mutta siitä on jäljellä vain apsis. Kirkko on muuten rakennettu 1500- ja 1800-luvuilla. Vanhalla hautausmaalla oleva risti on tehty vuonna 1755, ja se on historiallinen muistomerkki. Kunnan korkein kohta on 378 metrin korkea, ja sinne on pytytetty Notre-Dame-du- Morvanin patsas vuonna 1875. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Fâchin

Fâchin on kunta Ranskassa Nièvren departementissa Burgundi-Franche-Comtén alueella. Se sijaitsee Yonnejoen varrella, noin 10 kilometriä Château-Chinon (Ville)’n kaupungista etelään. Kunta perustettiin heinäkuussa 1870. Se koostuu kahdeksasta kylästä ilman varsinaista keskustaa, ja sitä ympäröivät metsäiset vuoret. Paikallisten elinkeino perustuu karjan- ja metsänhoitoon. Kunnan kirkko on rakennettu 1800-luvulla. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Saksankielinen Sveitsi

Saksankielinen Sveitsi (, , ) käsittää Sveitsin koillis-, itä-, etelä- ja keskiosat sekä suurimman osan Mittellandista ja Sveitsin Alpeista. Se on yhteensä noin 65 prosenttia koko maan pinta-alasta. Sveitsissä puhutaan sveitsinsaksaa. Saksa on ainoa virallinen kieli 17 kantonissa (Aargau, Appenzell Ausserrhoden, Appenzell Innerrhoden, Basel-Stadt, Basel-Landschaft, Glarus, Luzern, Nidwalden, Obwalden, Schaffhausen, Schwyz, Solothurn, St. Gallen, Thurgau, Uri, Zug ja Zürich). Sekä ranska että saksa ovat kumpikin virallisia kieliä kolmessa kantonissa (Bern, Fribourg ja Valais). Graubündenin kantonissa on kolme virallista kieltä, mutta enemmistö väestöstä puhuu saksaa, muiden virallisten kielten ollessa italia ja retoromaani. Luokka:Sveitsiläinen kulttuuri Luokka:Sveitsin maantiede
Rasmus Prehn

Rasmus Prehn (s. 18. kesäkuuta 1973 Taastrup) on tanskalainen sosiaalidemokraattisen puolueen poliitikko. Hän toimi Tanskan elintarvike-, maatalous- ja kalastusministerinä vuosina 2020–2022. Sitä ennen hän toimi kehitysyhteistyöministerinä. Hän on istunut kansankäräjillä vuodesta 2005. ==Yksityiselämä== Prehn on naimisissa ja hänellä on kolme lasta. ==Lähteet== ==Aiheesta muualla== * Rasmus Prehn Tanskan kansankäräjien verkkosivuilla Luokka:Tanskan ministerit Luokka:Tanskan kalastusministerit Luokka:Vuonna 1973 syntyneet Luokka:Elävät henkilöt
Matty Cash

Matthew Stuart "Matty" Cash (s. 7. elokuuta 1997 Slough, Englanti) on englantilais-puolalainen jalkapalloilija, joka edustaa Englannin Valioliigassa pelaavaa Aston Villaa. Pelipaikaltaan Cash on oikea laitapuolustaja, mutta aiemmin urallaan pelannut myös keskikentällä. == Seurajoukkueura == === Alkuvaiheet === Cash on Wycombe Wanderersin kasvatti. Vuonna 2014 hän teki ensimmäisen ammattilaissopimuksensa Nottingham Forestin kanssa, ja miesten tasolla Cash debytoi 8. maaliskuuta 2016 Carlisle Unitedia vastaan pelatessaan lainalla Englannin kakkosliigaseura Dagenham & Redbridgessa. Neljän päivän kuluttua debyytistään Cash teki myös ammattilaisuransa ensimmäisen maalin Dagenhamin riveissä hänen toisessa ammattilaisottelussaan Hartlepool Unitedia vastaan. Kaikkiaan hän pelasi Dagenham & Redbridgessa kevään 2016 aikana 12 kakkosliigan ottelua, joissa sekä teki että syötti kolme maalia. === Nottingham Forest === Cash teki Nottinghamin Forestin edustusjoukkueen kanssa 5. elokuuta 2016 vuoteen 2019 ulottuvan jatkosopimuksen, ja 3. maaliskuuta 2017 Cash pidensi jatkosopimustaan vuoteen 2021 asti ulottuvaksi. Ensimmäisen maalinsa Nottinghamin riveissä Cash teki 24. helmikuuta 2018 pelatussa Englannin mestaruussarjan ottelussa Queens Park Rangersia vastaan. Kauden 2019–2020 päätteeksi Cash äänestettiin Nottingham Forestin kauden parhaaksi pelaajaksi. Hän pelasi Nottinghamissa neljän kauden aikana 129 mestaruussarjan ottelua, joissa hän teki 11 ja syötti 13 maalia. === Aston Villa === Aston Villa tiedotti 3. syyskuuta 2020 hankkineensa Cashin Nottinghamista viiden vuoden sopimuksella. Siirtosumman kerrottiin olevan noin 16 miljoonaa euroa. Neljän ensimmäisen Villa-kautensa aikana hän on pelannut Valioliigassa 121 ottelua, joissa hän on tehnyt kuusi maalia ja antanut kahdeksan maalisyöttöä. Konferenssiliigassa hän on peannut 11 ottelua ja tehnyt yhden maalin. Hänet valittiin Aston Villan kauden pelaajaksi 2022–2023. == Maajoukkueura == Englantilaissyntyinen Cash oli englantilaisen, itsekin jalkapalloilijana alasarjatasolla uraa tehneen isänsä Stuart Cashin ja puolalaiset sukujuuret omaavan äitinsä Barbaran kautta oikeutettu edustamaan maajoukkuetasolla Englannin lisäksi myös Puolaa saatuaan Ison-Britannian kansalaisuuden lisäksi myös Puolan kansalaisuuden lokakuussa 2021. Puolan maajoukkueessa Cash teki debyyttinsä 12. marraskuuta 2021 MM-karsintaottelussa Andorraa vastaan tultuaan vaihdosta kentälle Przemysław Frankowskin tilalle 63. minuutilla. Ensimmäisen maaottelumaalinsa hän teki Kansojen liigan ottelussa Alankomaita vastaan kesäkuussa 2022. Hän pelasi täyden ajan Puolan kaikissa neljässä ottelussa MM-kilpailuissa 2022. Hän on pelannut juhannukseen 2024 mennessä 15 maaottelua. == Lähteet == Luokka:Englantilaiset jalkapalloilijat Luokka:Puolalaiset jalkapalloilijat Luokka:Vuonna 1997 syntyneet Luokka:Elävät henkilöt
Tomas Käyhkö

Tomas Käyhkö (s. 19. helmikuuta 1997 Savonlinna) on suomalainen keilaaja. Hän saavutti ensimmäisissä MM-kilpailuissaan 2021 singlessä hopeaa. Vuonna 2019 hän saavutti EM-kilpailuissa parien hopeaa Niko Oksasen kanssa. Vuonna 2020 hänet valittiin vuoden keilaajaksi Suomessa. Hänen saavutuksiinsa kuuluivat tuolloin Finnish Mastersin voitto ja parikilpailun Suomen-mestaruus. Käyhkö edustaa Varkauden Mainareita. Helmikuussa 2023 Käyhkö sijoittui PBA-kiertueen US Openissa kolmanneksi. Hän keilasi marraskuussa sadannen kerran täydellisen 300 pisteen kierroksen ja ylsi tähän saavutukseen toisena suomalaisena. == Lähteet == Luokka:Suomalaiset keilaajat Luokka:Vuonna 1997 syntyneet Luokka:Elävät henkilöt
Peppi Konsteri

Peppi Konsteri (s. 2003) on suomalainen keilaaja. Hän saavutti vuoden 2021 MM- kilpailuissa pronssia parikilpailussa Ani Juntusen kanssa ja joukkuekilpailussa Juntusen, Eliisa Hiltusen ja Mila Nevalaisen kanssa. Vuoden 2022 Euroopan-mestaruuskilpailuissa hän voitti kultaa all events -kilpailussa ja saavutti pronssia parikilpailussa Ani Juntusen sekä triokilpailussa Juntusen ja Marjaana Hytösen kanssa. Konsteri on saavuttanut useita mitaleja juniorien arvokilpailuissa, muun muassa parikilpailun Euroopan-mestaruuden 2019 ja all eventsin Euroopan-mestaruuden 2021. Konsteri edustaa seuratasolla porilaista Giantsia. Aiemmin hän edusti Turun Palloseuraa. Hänen isänsä on keilailun moninkertainen arvokisamitalisti Sami Konsteri. Suomen Keilailuliitto valitsi Konsterin vuoden keilaajaksi 2022. == Lähteet == Luokka:Suomalaiset keilaajat Luokka:Vuonna 2003 syntyneet Luokka:Elävät henkilöt
Vinko Globokar

thumb|right|Vinko Globokar (2006) Vinko Globokar (s. 7. heinäkuuta 1934 Anderny) on ranskalais-slovenialainen säveltäjä, pasunisti ja kapellimestari.Globokar, Vinko RicordiVinko Globokar AllMusic Globokar asui vuosina 1947–1955 Jugoslaviassa, jossa teki debyyttinsä jazzpasunistina. Hän suoritti konservatorio-opinnot Ljubljanassa ja valmistui vuonna 1954. Palattuaan Ranskaan hän jatkoi opintoja Pariisin konservatoriossa ja sai diplomit pasuunansoitossa sekä kamarimusiikissa. Globokar opiskeli vielä sävellystä ja orkesterinjohtoa René Leibowitzin ja Luciano Berion johdolla Berliinissä. Vuosina 1967–1976 Globokar toimi Hochschule für Musik und Tanz Kölnin professorina. Vuonna 1969 hän oli mukana perustamassa vapaan improvisaation New Phonic Art -ryhmää. Vuosina 1973–1979 Globokar johti tutkimusjaosta IRCAM:ssa. Vuonna 2003 hän sai nimityksen ISCM:n kunniajäseneksi. Hänelle myönnettiin vuonna 2002 Prešeren-palkinto.Composer Globokar and Poet Jesih Win Highest National Award for Achievement in Arts Slovenian Press Agency Globokar on pasunistina kantaesittänyt muiden muassa Luciano Berion, Mauricio Kagelin, Karlheinz Stockhausenin, René Leibowitzin, Louis Andriessenin, Tōru Takemitsun ja Jürg Wittenbachin teoksia. Hän on itse johtanut omien teostensa esityksiä kapellimestarina monien orkesterien kanssa eri maissa. Globokarin tyyli on yksilöllinen ja vaikeasti luokiteltava. Tuotantoon kuuluu niin ohjelmistoa soolosoittimille kuin laajemmillekin kokoonpanoille, ja osassa teoksista Globokar on käyttänyt elektroniikkaa. == Lähteet == Luokka:Ranskalaiset säveltäjät Luokka:Slovenialaiset säveltäjät Luokka:Pasunistit Luokka:Ranskalaiset kapellimestarit Luokka:Slovenialaiset kapellimestarit Luokka:Vuonna 1934 syntyneet Luokka:Elävät henkilöt
Gâcogne

Gâcogne on kunta Ranskassa Nièvren departementissa Burgundi-Franche-Comtén alueella. Se sijaitsee noin 46 kilometriä Clamecyn kaupungista kaakkoon. Gâcognessa on yhä nähtävissä jälkiä roomalaisesta tiestä. Paikka tunnettiin tuolloin nimellä Vasconium. Kunnan alueella on useita 1500-luvulta peräisin olevia linnoja, kuten Château de Saugny, Château de Raffigny ja Château de Ruère. Kunnan keskustassa olevalla kukkulalla on 1800-luvulla rakennettu Saint-Pierre-lès-Liensin kirkko. Samalla paikalla on ollut kirkko jo 1100-luvulla. Vuonna 1570 Corbignyn hugenotit polttivat kirkon ja pappilan. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Hämeen Ilves

Hämeen Ilves oli vuonna 1923 ilmestyneen näytenumeron mukaan "Etelä-Hämeen Suojeluskuntain Äänenkannattaja". Vastaava toimittaja oli tuolloin Ernesti Suolahti.Hämeen Ilves, digitoitu näytenumero vuodelta 1923. Kansalliskirjasto.fi ==Lähteet== == Aiheesta muualla == * Hämeen ilves Kansalliskirjasto * Luettelo Suojeluskuntajärjestön ja Lotta Svärdin digitoiduista lehdistä Luokka:Suojeluskunta Luokka:Suomalaiset järjestölehdet‎
Päärynälihavuus

Päärynälihavuudessa rasvaa kertyy etenkin lanteille, reisiin ja pakaroihin, toisin kuin omenalihavuudessa, jossa rasvaa kertyy kehon etupuolelle vyötärön tienoille ja maksaan sekä syvälle vatsaontelon sisään. Päärynälihavilla on valkoisten rasvasolujen lomassa sijaitsevia beigenvärisiä rasvasoluja, joiden runsaslukuiset mitokondriot tuottavat lämpöä verenkierron kuljettamasta rasvasta ja glukoosista. Lisäksi beiget rasvasolut vaimentavat tulehdusta ja parantavat aivoterveyttä. Beigejä rasvasoluja esiintyy erityisen paljon nuorempien ihmisten ihonalaisessa rasvassa. Liikunta ja kylmälle altistaminen tuottavat niitä lisää. Päärynälihavuus on yleisempää naisilla. Tämä johtuu miehiä korkeammista estrogeenitasoista, jotka sekä lisäävät ihonalaisen rasvakudoksen määrää että vähentävät vatsaan kertyvää rasvaa. Vaihdevuosien jälkeinen estrogeenitasojen lasku lisää sen vuoksi omenalihavuutta.Ovarian hormones and obesity. https://academic.oup.com/humupd/article/23/3/300/3058798 == Lähteet == Luokka:Ylipaino